**«Татарстан Республикасы дәүләт органнары һәм Татарстан**

**Республикасында җирле үзидарә органнары эшчәнлеге турында**

**мәгълүматтан файдалану мөмкинлеген тәэмин итү хакында»**

**Татарстан Республикасы Законына үзгәрешләр кертү турында**

Татарстан Республикасы

Дәүләт Советы тарафыннан

2022 елның 15 декабрендә

кабул ителде

**1 статья**

«Татарстан Республикасы дәүләт органнары һәм Татарстан Республикасында җирле үзидарә органнары эшчәнлеге турында мәгълүматтан файдалану мөмкинлеген тәэмин итү хакында» 2015 елның 16 гыйнварындагы 3-ТРЗ номерлы Татарстан Республикасы Законына (Татарстан Дәүләт Советы Җыелма басмасы, 2015, № 1 – 2, № 10 (I өлеш) түбәндәге үзгәрешләрне кертергә:

1. түбәндәге эчтәлекле 11 статья өстәргә:

«11 статья. **Әлеге Законда кулланыла торган төшенчәләр**

Әлеге Законда кулланыла торган төшенчәләр Федераль законда билгеләнгән мәгънәләрдә кулланыла.»;

1. 4 статьяның 1 өлешен түбәндәге редакциядә бәян итәргә:

«1. Дәүләт органнары һәм җирле үзидарә органнары эшчәнлеге турында мәгълүматтан файдалану мөмкинлеге күрсәтелгән органнарның тиешле структур бүлекчәләре яисә вәкаләтле вазыйфаи затлары һәм дәүләт органнары, җирле үзидарә органнары буйсынуындагы оешмалар (алга таба – ведомство буйсынуындагы оешмалар) тарафыннан тәэмин ителә.»;

1. 5 статьяны түбәндәге редакциядә бәян итәргә:

«5 статья. **Дәүләт органнары, җирле үзидарә органнары эшчәнлеге турында «Интернет» мәгълүмат-телекоммуникация челтәренә урнаштырыла торган мәгълүматтан файдалану мөмкинлеген оештыру**

1. Дәүләт органнары, җирле үзидарә органнары үз эшчәнлеге турында мәгълүмат урнаштыру өчен «Интернет» мәгълүмат-телекоммуникация челтәреннән файдаланалар, анда, Россия Федерациясе Хөкүмәте тарафыннан билгеләнгән таләпләр нигезендә булдырылган, мәгълүматтан файдаланучы тарафыннан гариза юллану һәм соралган мәгълүмат алыну мөмкинлеге булган электрон почта адресларын күрсәтеп, рәсми сайтлар булдыралар. Ведомство буйсынуындагы оешмалар үз карамагында мондый оешмалар булган дәүләт органнары, җирле үзидарә органнары карары буенча, федераль законнарда каралган очраклардан тыш, рәсми сайтлар булдыралар. Җирле үзидарә органының һәм аның буйсынуындагы оешманың рәсми сайтлар булдыру мөмкинлеге булмаган очракта, аларның эшчәнлеге турында мәгълүмат Татарстан Республикасы рәсми сайтында (порталында) урнаштырылырга мөмкин. Муниципаль районга керүче җирлекләрнең җирле үзидарә органнары һәм җирлекләрнең җирле үзидарә органнары буйсынуындагы оешмалар эшчәнлеге турында мәгълүмат шул муниципаль районның рәсми сайтында урнаштырылырга мөмкин. Федераль законнар нигезендә дәүләт органнарының, җирле үзидарә органнарының һәм (яисә) ведомство буйсынуындагы оешмаларның берничә рәсми сайтлары урнаштырыла торган бердәм портал булдыру каралырга мөмкин.
2. Дәүләт органнары, җирле үзидарә органнары һәм ведомство буйсынуындагы оешмалар «Интернет» мәгълүмат-телекоммуникация челтәрендә үз эшчәнлеге турында мәгълүмат урнаштыру өчен рәсми битләр булдыралар. Ведомство буйсынуындагы оешмалар, аларның эшчәнлеге өлкәсе үзенчәлекләрен исәпкә алып, үз карамагында мондый оешмалар булган дәүләт органнары һәм җирле үзидарә органнары белән килештереп, «Интернет» мәгълүмат-телекоммуникация челтәрендә үз эшчәнлеге турында мәгълүмат урнаштыру өчен рәсми битләр булдырмаска мөмкин. «Интернет» мәгълүмат-телекоммуникация челтәрендә рәсми битләр турында мәгълүмат әлеге битләрнең күрсәткечләре белән тиешле дәүләт органының, җирле үзидарә органының яисә ведомство буйсынуындагы оешманың рәсми сайтында урнаштырыла.
3. Дәүләт органнары, җирле үзидарә органнары һәм ведомство буйсынуындагы оешмалар Россия Федерациясе Хөкүмәте тарафыннан билгеләнгән тәртиптә үзләренең рәсми битләрендә мәгълүмат урнаштыруны гамәлгә ашыралар, рәсми битләрдә урнаштырыла торган мәгълүматтан файдалану мөмкинлеген алалар һәм мәгълүматтан файдаланучылар белән хезмәттәшлекне, «Дәүләт хезмәтләре һәм муниципаль хезмәтләр күрсәтүне оештыру турында» 2010 елның 27 июлендәге 210-ФЗ номерлы Федераль законда каралган электрон рәвештә дәүләт хезмәтләре һәм муниципаль хезмәтләр күрсәтү һәм дәүләт функцияләрен һәм муниципаль функцияләрне башкару өчен файдаланыла торган мәгълүмат системаларының мәгълүмати-технологик хезмәттәшлеген тәэмин итүче инфраструктурадан файдаланып, рәсми битләрдә гамәлгә ашыралар.
4. Рәсми сайтлар һәм рәсми битләр «Дәүләт хезмәтләре (функцияләре) һәм муниципаль хезмәтләр (функцияләр) күрсәтүнең бердәм порталы» федераль дәүләт мәгълүмат системасы белән Россия Федерациясе Хөкүмәте тарафыннан раслана торган тәртиптә һәм таләпләр нигезендә хезмәттәшлек итәләр.
5. Дәүләт органнарының, җирле үзидарә органнарының һәм ведомство буйсынуындагы оешмаларның «Интернет» мәгълүмат-телекоммуникация челтәрендәге рәсми сайтларында мәгълүмат Татарстан Республикасы дәүләт телләрендә урнаштырыла.
6. Дәүләт органнарының һәм аларның буйсынуындагы оешмаларның, шулай ук җирле үзидарә органнарының һәм аларның буйсынуындагы оешмаларның рәсми сайтларыннан файдалануны тәэмин итүнең технологик, программага караган һәм лингвистик чараларына таләпләр күрсәтелгән органнар тарафыннан үз вәкаләтләре чикләрендә билгеләнә.
7. Дәүләт органнарының, җирле үзидарә органнарының һәм ведомство буйсынуындагы оешмаларның рәсми сайтларыннан күрү буенча инвалидларның файдалана алуы өчен шартлар тәэмин итү федераль законнарда билгеләнгән тәртиптә гамәлгә ашырыла.»;
8. 6 статьяда:

а) исемендә «Интернет» мәгълүмат-телекоммуникация челтәренә» сүзләрен «рәсми сайтларда» сүзләренә алмаштырырга;

б) 1 өлештә «Интернет» мәгълүмат-телекоммуникация челтәренә» сүзләрен «Рәсми сайтларда» сүзләренә алмаштырырга;

в) 5 өлештә «тарафыннан» сүзеннән соң «билгеләнә торган тәртиптә» сүзләрен өстәргә;

г) түбәндәге эчтәлекле 7 өлеш өстәргә:

«7. Ведомство буйсынуындагы оешмаларның эшчәнлеге турында аларның рәсми сайтларында урнаштырыла торган мәгълүмат исемлеге үз карамагында мондый оешмалар булган дәүләт органнары, җирле үзидарә органнары тарафыннан раслана.».

**2 статья**

Әлеге Закон рәсми басылып чыккан көненнән соң 10 көн узгач үз көченә керә.

Татарстан Республикасы

Президенты Р.Н. Миңнеханов

Казан, Кремль

2022 ел, 20 декабрь

№ 91-ТРЗ